hu hu hu it pt hu hu hu en hu uk hu hu hu hu en et hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu en hu hbs_lat hu en hu zh hu hu hu hu hu hu en en es es es es en hu hu de hu hu hu hu hu hu hu hu de hu hu hu hu hu hu hu hu hu hu hu hu hu it pt hu hu hu hu hu hu eo hu hu hu hu hu
Saul fia az amerikai filmkritikusok díját is megkapta
Írta: MoziNéző | 2016,jan,18 | Filmhírek | 0 |
Nemes Jeles László Saul fia című alkotása kapta a legjobb idegen nyelvű film díját az észak-amerikai film- és televíziós kritikusok legfontosabb díjainak gáláján helyi idő szerint vasárnap este Santa Monicában.
A Saul fia alkotói az idei hollywoodi díjszezonban már a Golden Globe-díjat is átvehették, és holokasztdrámát a napokban a legjobb idegen nyelvű film kategóriában Oscar-díjra jelölte az amerikai filmakadémia.
Az amerikai és kanadai filmkritikusokat tömörítő Broadcast Film Critics Association (BFCA) és az észak-amerikai televíziós kritikusok szervezete, a Broadcast Television Journalists Association (BTJA) vasárnap először adta át közös gálaest keretében a díjait. A háromórás Critics’ Choice Awards-ceremónián 51 kategóriában osztották ki a trófeákat, a Spotlight – Egy nyomozás részletei kapta a legjobb film elismerését, a legfontosabb színészi díjakat pedig A szoba főszereplője, Brie Larson és A visszatérő sztárja, Leonardo DiCaprio nyerte el.
A Visszatérő / Leonardo DiCaprio
A filmkritikusok a tényfeltáró újságírók munkáját bemutató Spotlightnak adták a legjobb eredeti forgatókönyv és a legjobb színészgárda díját is. A Mad Max – A harag útja 13 jelöléséből kilencet váltott díjra: a produkció lett a legjobb akciófilm, George Miller a legjobb rendező, Charlize Theron és Tom Hardy pedig a legjobb akciófilmes színésznő és színész. A számos kategóriában Oscarra is jelölt film több technikai díjat is átvehetett vasárnap.
Sylvester Stallone a Golden Globe után a kritikusok díját is megszerezte legjobb férfi mellékszereplőként a Creed – Apollo fia című bokszfilmben nyújtott alakításával. A színész Ryan Coogler rendezőnek és kollégájának, Michael B. Jordannak mondott köszönetet. Cooglert “géniusznak”, Jordant pedig “nagy tehetségnek” nevezte beszédében.
A legjobb női mellékszereplő A dán lány sztárja, Alicia Vikander svéd színésznő lett.
A Critics’ Choice Awards szervezői zsánerfilmes kategóriákban is díjazzák az év legjobb produkcióit. Az animációs mezőnyből az győzött, a vígjátékoknál A nagy dobás, a sci-fi-horror kategóriában az Ex Machina kapta az elismerést. A legjobb filmzene díját Ennio Morricone Aljas nyolcashoz komponált muzsikája nyerte el.
Ridley Scott Mentőexpedíció című, Marson játszódó filmje és a Star Wars – Az ébredő erő alkotói üres kézzel távoztak a gáláról. J. J. Abrams, az űreposz VII. részének rendezője díjátadóként lépett a színpadra: tőle vehette át John Knoll, az Industrial Light & Magic vezetője a Genius-díjat.
A televíziós díjakat a legfontosabb színészi kategóriákban Jeffrey Tambor (Transparent), Idris Elba (Luther), Rachel Bloom (Crazy Ex-Girlfriend) és Rami Malek (Mr. Robot) kapta. A Fargo a legjobb limitált sorozat díjával gazdagodott, Kirsten Dunst a sorozatban nyújtott játékáért kapott díjat.
A legjobb drámasorozat díja a Mr. Robotnak jutott, a vígjátéksorozatok közül a pedig a Master of None vitte el a pálmát.
Amy Shumer, a Kész katasztrófa forgatókönyvírója és sztárja, aki a filmkritikusoktól a vígjátékban szereplő legjobb színésznő díját is átvehette, az estén a MVP-díjat is megkapta nagyszerű komikaként. MTI
Előző Filmvetítés és beszélgetés a Magyar Kultúra Napja alkalmából
Következő A Bánk bán a magyar kultúra napján az Uránia műsorán
Mobilos játék is lesz a Mission: Impossible III-ból
Manieggs mozinézők a moziban
Olaszországban forog a Paraziták a Paradicsomban
Válaszolj Kilépés a válaszból
Az e-mail-címet nem tesszük közzé. A kötelező mezőket * karakterrel jelöltük
Új filmek | Mozi, film hírek
Megérkezett a Veszélyes lehet a fagyi mozielőzetese
Peter von Kant (2022)
Gyűrűk Ura-trilógia – Középfölde újra mozivásznon!
Valami madarak – Elkezdődött Hevér Dániel első mozifilmjének forgatása
Mozi, film, színészek, rendező…
3D ADS Service Kft akciófilm amerikai film Angol film Animációs film Arnold Schwarzenegger Big Bang Media Brad Pitt Bruce Willis Budapest Film Cirko Film családi film dokumentumfilm dráma előzetes filmforgatás filmhír Francia film Freeman Film Fórum Hungary horror InterCom kalandfilm Magyar film mozi mozihír Mozinet mozinézők nyereményjáték Német film Olasz film Oscar pletyka poszter Pro Video Film romantikus vígjáték sci-fi thriller Tom Cruise UIP Duna Film Vertigo Média Vertigo Média Kft. videó vígjáték
Új filmek | Mozi, film hírek
Megérkezett a Veszélyes lehet a fagyi mozielőzetese
Peter von Kant (2022)
Gyűrűk Ura-trilógia – Középfölde újra mozivásznon!
Valami madarak – Elkezdődött Hevér Dániel első mozifilmjének forgatása
Elegant Themes által tervezett | Powered by WordPress